SRIP Tovarne Prihodnosti

Predstavitev programa GSTP
2023-04-05 08:00 - 2023-04-06 17:00 (Europe/Ljubljana) | MGTŠ, Kotnikova 5, Ljubljana
Ministrstvo za gospodarstvo, turizem in šport (MGTŠ) v sodelovanju z Evropsko vesoljsko agencijo (ESA) v terminu od 5. do 6. aprila organizira predstavitev programa GSTP (General Support Technology Programme), potrjenega na Ministrski konferenca ESA novembra 2022.
Dogodek bo potekal v prostorih MGTŠ, Kotnikova 5, Ljubljana (sejna soba 2. nadstropje).
Dne 5. 4. 2023 je predvidena predstavitev programa GSTP (Matthew Bullock, Noelia Peinado), nato pa tudi možnost bilateranih sestankov s predstavnikoma ESE.
Prijave za udeležbo na dogodku, interes za bilateralno srečanje ter morebitna dodatna vprašanja posredujte na space.mgts@gov.si.

SIQ usposabljanja v aprilu
2023-04-05 - 2023-04-20
Slovenski institut za kakovost in meroslovje nudi aktualna znanja, izmenjavo izkušenj in strokovno podporo pri iskanju praktičnih rešitev iz delovnega okolja njihovih udeležencev. Z uveljavljenimi predavatelji ter mednarodnim povezovanjem ostajajo vodilni na področjih kakovosti in odličnosti.
Vljudno vas vabimo k udeležbi na spodaj navedenih usposabljanjih, ki bodo potekala v mesecu aprilu 2023.
Za vsa izobraževanja velja popust za člane/nečlane:

člani, ki so imetniki SIQ certifikata 15% popust na kotizacijo,
člani, ki niso imetniki SIQ certifikata 5% popust na kotizacijo,

Popusti, odobreni s strani SIQ, se med seboj ne seštevajo. Popusti veljajo le za izobraževanja, ki trajajo vsaj 7 pedagoških ur.
Za dodatne informacije in prijavo sledite povezavam.
NOVOST
Vodja delovne skupine v proizvodnji – 7.04. 2023 (1 dan)
NOVOST
Kako izdelati in dopolniti načrt gospodarjenja z odpadki skladno z novo Uredbo o odpadkih? | 7.04. 2023 (1 dan)
Tečaj za notranje presojevalce sistema vodenja varnosti in zdravja pri delu ISO 45001:2018 | 11. – 12. 04. 2023 (2 dni)
Tečaj za notranje presojevalce sistema ravnanja z okoljem ISO 14001:2015 | 5. – 06. 04. 2023 (2 dni)
Uredba (EU) 2017/745 za medicinske pripomočke (MDR) | 20.04. 2023 (1 dan)
Tečaj za notranje presojevalce sistema upravljanja z energijo ISO 50001:2018 | 18. – 19. 04. 2023 (2 dni)
Tečaj za notranje presojevalce sistema vodenja kakovosti ISO 9001:2015 | 13. – 14. 04. 2023 (2 dni)
NOVOST
E-delavnica: Upravljanje zavzetosti zaposlenih z uporabo Gallupove metodologije Q 12 | 14.04. 2023 (1 dan)
ESG – trajnost in implementacija v organizacijo | 14.04. 2023 (1 dan)
Izračun ogljičnega odtisa izdelka | 17.04. 2023 (1 dan)
NOVOST
Informacijska varnost v avtomobilski industriji – vodenje varovanja informacij po shemi TISAX® | 17.04. 2023 (1 dan)

Znanstveno-tehnološki forum Rudolfovo na temo »DIGITALIZACIJA V GOSPODARSTVU«
2023-04-04 - 2023-04-07
Rudolfovo – Znanstveno in tehnološko središče Novo mesto je ob lanski ustanovitvi so-organiziralo prvi Znanstveno-tehnološki forum, takrat pod imenom Dnevi industrije 4.0 v praksi, na katerem je ob sodelovanju s pomembnimi predstavniki regijskega gospodarskega in izobraževalnega okolja  osvetlilo razloge za ustanovitev tovrstne javne ustanove in dokazalo, da so načrti tedaj novoustanovljenega subjekta dovolj ambiciozni, da si zaslužijo pozornost in podporo širšega okolja.
Letošnja izvedba tega dogodka bo sporočila, posredovana pred letom dni, utrdila in nadgradila, vse s ciljem, da se okrepi zavest o nujnosti vlaganj v raziskave in razvoj ter v prenos znanja iz akademskih ustanov v gospodarstvo, tako na ravni gospodarsko vodilne slovenske regije, kot Slovenije v celoti.
Osrednja tema letošnjega znanstveno-tehnološkega foruma bodo izzivi in rešitve za digitalizacijo v gospodarstvu.
Znanstveno-tehnološki forum Rudolfovo bo 4. aprila 2023 nagovarjal številne relevantne javnosti. Prvenstveno so to predstavniki regijskega in slovenskega gospodarstva, izobraževalnih ustanov iz regije JV Slovenija, predstavniki lokalnih skupnosti, državnih organov, pa tudi medijev in drugih vplivnih javnosti. Na ta dan pričakujemo obiske uglednih predstavnikov države, lokalnih skupnosti, gospodarstva in znanosti. V sklopu foruma bomo uradno odprli nov Laboratorij za razširjeno resničnost.
Program in dodatne informacije se nahajajo na spletni strani: https://www.rud.si/znanstveno-tehnoloski-forum-rudolfovo-2023-4-7-4-2023-podbreznik-15-novo-mesto-osrednja-tema-letosnjega-foruma-bodo-izzivi-in-resitve-za-digitalizacijo-v-gospodarstvu/
Zaradi boljše organizacije vas prosimo, da svoj prihod na dogodek sporočite najpozneje do petka, 31. marca 2023, na naslov: maja.bozic@rudolfovo.eu.

So-ustvarjanje programa Obzorje Evropa: Od strateškega planiranja do razpisov
2023-03-31 09:00 - 12:30
Slovensko gospodarsko in raziskovalno združenje (SBRA) v Bruslju & Agencija za raziskave republike Slovenije (ARRS) vabita na dogodek So-ustvarjanje programa Obzorje Evropa: Od strateškega planiranja do razpisov, ki bo 31. marca 2023, od 09.00 do 12.30 v Mestnem muzeju Ljubljana.
Namen dogodka je predstaviti celoten proces strateškega programiranja največjega programa za raziskave in inovacije, Obzorje Evropa ter ukrepe ERA (»ERA actions«), ki so v tem času zelo aktualni in predmet številnih razprav v Bruslju in širše.
Evropska komisija je v zaključni fazi posvetovanja z deležniki glede priprave strateškega programskega dokumenta za obdobje 2025-2027, ki bo predstavljal glavne usmeritve za nadaljnje oblikovanje delovnih programov in posledično razpisov za nepovratna EU sredstva. Na dogodku bomo tudi na kratko predstavili kako deluje Slovensko gospodarsko in raziskovalno združenje v Bruslju (SBRA) v navezi z različnimi pomembnimi evropskimi združenji in različnimi evropskimi institucijam vključno z evropsko komisijo. Dogodek bomo zaključili z okroglo mizo najvišjih predstavnikov različnih slovenskih znanstvenoraziskovalnih institucij o tematikah tega dogodka.
Na dogodek se prijavite najkasneje do srede, 29. marca 2023 do 18.00.
Prijave na konferenco zbirajo na tej spletni strani, program konference pa je na voljo na tej povezavi.
Konferenca je brezplačna, potekala bo v slovenskem in angleškem jeziku.
Lepo vabljeni!

Priprava na trajnostno poslovanje v gospodarstvu
2023-03-30 09:30 - 11:30
Trajnostna poslovna strategija podjetja predstavlja logično pot, ki na dolgi rok vodi do koristi za družbo, okolje in ekonomijo, hkrati pa več kot poslovno uspešnost podjetja.
Trajno poročanje in upravljanje podatkov sta kritična sestavna dela sodobne poslovne prakse, saj si organizacije vedno bolj prizadevajo pokazati svojo zavezanost z okoljskim, družbenim in upravljavskim ciljem (ESG).
Na spletnem seminarju bomo govorili, kaj je pomembno vedeti o ESG na splošno in o njegovi implementaciji v podjetje, raziskali zakonodajne okvire EU, pomen trajnostnega poročanja in učinkovitega upravljanja z ESG podatki.
Predstavili bomo tudi motive v praksi trajnostnega delovanja storitvenih podjetij v Sloveniji ter osvetlili rezultate trajnostnega delovanja, med drugimi skozi večje konkurenčne prednosti podjetij.
Spletni seminar je namenjen srednje velikim in velikim podjetjem, ki prevzemajo trajnostna načela poslovanja, se pripravljajo na nove zahteve poročanja ESG in če želijo biti bolj trajnostno naravnana.
Tematike, ki jih bomo predstavili na spletnem seminarju:

Kaj je pomembno vedeti o ESG na splošno in o njegovi uspešnosti v podjetju?
Kaj so koristi trajnostne preobrazbe podjetja?
Kako pripraviti podatke in kako poročati v skladu z regulativo EU?
Kako se pripraviti na trajnostno strategijo?
Kaj pove širši vpogled v stanje na področju trajnostnega delovanja podjetij pri nas?
Kako se tega lotevajo podjetja, ki so že stopila na to pot?
Primeri dobrih praks

OPIS PREDAVANJ si lahko ogledate tukaj >>
Vabljeni, da se nam pridružite!
Udeležba je brezplačna, na spletni seminar se je treba prijaviti!

Dodatne informacije in prijava

Ženske v kibernetski varnosti – trendi, priložnosti in aktualni izzivi
2023-03-29 13:00 - 15:30
Sekcija za kibernetsko varnost (SeKV), ki deluje v okviru Združenja za informatiko in telekomunikacije pri GZS in DIH Slovenije vas vabijo na dogodek: Ženske v kibernetski varnosti – trendi, priložnosti in aktualni izzivi ki bo potekal v sredo, 29. marca 2023, 13.00–15.30 uri v dvorani A na GZS.
Slovenija ima poleg številnih odličnih športnic, tudi odlične znanstvenice, podjetnice in strokovnjakinje. Njihovo delo in rezultati kažejo, da so pri svojem delu zelo uspešne. Namen tega dogodka je predstaviti inspirativne zgodbe žensk, ki delujejo na področju kibernetske varnosti.
Celotna IKT industrija se sooča s pomanjkanjem usposobljenega kadra in tu področje kibernetske varnosti ni izjema. Delež žensk, ki delujejo na področju kibernetske varnosti je izredno nizek in nesprejemljiv tako z vidika enakopravnosti kot neizkoriščenih priložnosti. Na dogodku bodo ženske, ki delujejo na tem področju, predstavile aktualne teme kibernetske varnosti, svoje lastne izkušnje pri vodenju projektov, mednarodne pobude ter številne dobre prakse.
Raznolikost v perspektivah, vodenju in izkušnjah na področju kibernetske varnosti je še kako pomembna. Različne perspektive, ki jih prinašajo ženske, lahko vodijo do boljših poslovnih odločitev in močnejših varnostnih protokolov.
Cilj dogodka je, da v podjetjih in ustanovah spodbudimo aktivnosti za večje vključevanje žensk v poklice kibernetske varnosti. Želimo tudi spodbuditi ženske, da se odločajo za karierno pot v poklicih kibernetske varnosti. Poleg zanimivih inspirativnih predavanj bo potekala tudi okrogla miza, kjer bodo udeleženke in udeleženci obravnavali razloge za nizko vključenost žensk v KV, potrebne ukrepe ter dobre prakse, ki so spodbudile k večji vključenosti žensk v te poklice.
Vabimo vas k aktivni razpravi za povečanje atraktivnosti poklicev kibernetske varnosti za ženske in njihovo hitrejše vključevanje.

Dan odprtih vrat Instituta "Jožef Stefan"
2023-03-25 09:00 - 14:30 | Institut “Jožef Stefan”, Jamova cesta 39, Ljubljana, 1000
Na Institutu “Jožef Stefan” (IJS) že tradicionalno organiziramo dan odprtih vrat, ki bo letos potekla v soboto 25. marca 2023, in vljudno vabi vse starejše in mlajše generacije, da se udeležijo vodenih ogledov.
Dan odprtih vrat IJS je namenjen splošni javnosti, ko na obisk sprejmemo vse, ki jih zanima, kaj raziskujemo na našem inštitutu in kako bomo lahko s tem prispevali k skladni družbi prihodnosti.
Dan odprtih vrat se s prvimi ogledi na Institutu na Jamovi 39 začne ob 9. uri. Predstavitve se začenjajo vsako polno uro in trajajo eno uro. Ob 10., 11. in 12. uri bo vodenje tudi v angleščini. Zadnji ogledi se začnejo ob 13. uri.
Na Reaktorskem centru v Podgorici pri Ljubljani, Brinje 40, se predstavitve začnejo ob 9.30, 10.30, 11.30, 12.30 in 13.30. Za vstop v Reaktorski center je obvezen osebni dokument (osebna izkaznica, potni list). Obiskovalci se lahko tja pripeljejo sami in tam parkirajo. Organiziran je tudi brezplačni avtobusni prevoz na relaciji IJS Jamova – Reaktorski center Podgorica. Kapaciteta avtobusnega prevoza je omejena.
Vozni red:
Avtobus Jamova – Reaktor: 09.00, 10.00, 11.00, 12.00, 13.00. Avtobus Reaktor – Jamova: 09.30, 10.30, 11.30, 12.30, 13.30, 14.30.

Z željo, da se lahko razvije tudi pogovor, smo omejili število udeležencev na predstavitvi posameznega programskega sklopa. Vsi ogledi so brezplačni, predhodna prijava ni potrebna. Prosimo za dosledno upoštevanje varnostnih navodil, danih s strani osebja IJS, še posebej laboratorijskega osebja.
Prosto sprehajanje po laboratorijih Instituta zaradi varnostnih razlogov ni dovoljeno, zato prosimo, da se držite skupine.
Fotografiranje v prostorih IJS in na zunanjih površina IJS je brez pisnega soglasja prepovedano. Za razumevanje se zahvaljujemo!
Več na spletni strani >>

HR »meet-up«: Zajemanje podatkov v HR procesu in njihova kvalitetna uporaba pri izboljšanju procesa upravljanja s svojimi zaposlenimi
2023-03-24 08:00 - 09:30
V okviru razvoja človeških virov SRIP vabimo kadrovske strokovnjake na 16. HR »meet-up«, v petek, 24. marca 2023, od 08.00 do 09.30 v spletnem okolju Zoom.
HR strokovnjakinja z dolgoletnimi izkušnjami dela s podjetji gospa Tina Kastelic bo predstavila metode merjenja na nivoju posameznika, timov in organizacij.
Ključno pri strateškem načrtovanju HR aktivnosti je dobro poznavanje stanja. To nam lahko zagotovijo le točni podatki, merjenje in spremljanje. V svetu ljudi in kadrov se vsega resdna ne da izmeriti, ampak poznanih pa je veliko metod, ki nam merjenje omogočajo in tako lažje, bolj objektivno in tudi bolj uspešno upravljamo z našimi zaposlenimi.
Vljudno vabljeni, da se nam pridružite in najdete nekaj uporabnih podatkov za delo v vaših podjetjih.
V primeru, da imate kakšen predlog za temo na področju HR, ki bi jo radi prediskutirali na HR meet up-ih smo nam prosim sporočite.
Povezava do dogodka>>

Prosimo za predhodno prijavo na dogodek na: matej.kirn@gzs.si

Konferenca eduTech 2023
2023-03-22 09:00 - 15:00 | Športna dvorana Kočevje
Podjetniški inkubator Kočevje s partnerji pripravlja v sredo, 22. marca 2023 v Športni dvorani Kočevje konferenco eduTech 2023. Na konferenci z naslovom “Digitalne evolucije brez učiteljev ne bo” želijo v prvi vrsti izpostaviti dobre prakse uporabe tehnologije za večji poudarek izkustvenega učenja in medpredmetnega povezovanja v luči izzivov 21. stoletja.

Na EduTech konferenci 2023 bodo identificirane dobre prakse, kako pri različnih predmetih na različnih stopnjah izobraževanja že danes nekateri učitelji aktivno uporabljajo tehnologijo. Nekateri zgolj računalniške programe, drugi mobilne aplikacije, tretji robotke brez uporabe računalnikov, nekateri XR tehnologije za boljšo predstavnost in virtualno izkušnjo. A primerov je še več. Vse to se dogaja pri učiteljih brez predhodnega računalniškega znanja.

Na enem mestu bodo zbrali praktične primere, demonstracijo različnih tehnologij, predstavnike šol, ki bodo odgovorni za bodočnost razvoja njihovih izobraževalnih institucij, fakultete kot izobraževalce učiteljev, odločevalce, predstavnike podjetij, lokalnih skupnosti in medije.

Spletna stran s programom: http://www.inkubator-kocevje.si/edutech/

Gospodarska delegacija v Dubaj
2023-03-19 - 2023-03-22
SPIRIT Slovenija vljudno vabi predstavnike slovenskih podjetij s področij naprednih digitalnih tehnologij, avtomatizacije in robotizacije, IoT, AI, Blockchain, Big Data, Cloud computing, Digitalni dvojčki in platforme, AR, VR, XR, 3D tiskanje in ostale tehnologije, relevantne za digitalni in zeleni prehod, k udeležbi v gospodarski delegaciji v Dubaj, ZAE.

Dubaj, 19. – 22. marec 2023

Več informacij v PDF-ju in na povezavi spodaj:
https://www.gzs.si/Dogodki/19-03-2023/gospodarska-delegacija-v-dubaj-zae-dubaj-19–22-marec-2023

Getting Started with Industrial Simulation
2023-03-16 19:00 - 20:00
Računalniška simulacija je daleč napredovala. Digitalni dvojčki, programiranje brez povezave, simulacije in programska oprema niso več orodja za zelo velike in zelo povezane integratorje, proizvajalce originalne opreme robotov in proizvajalce. Programska oprema postaja enostavnejša za uporabo, neprecenljiva kot orodje za načrtovanje in razlikovanje pri navajanju velikih, kompleksnih projektov. Orodja dokazujejo učinkovitost pri zasnovah in zmanjšujejo čas in stroške proizvajalcem strojev. Pridružite se spletnemu seminarju, če želite izvedeti več o tem, kdo, kaj in zakaj s področja simulacije v panogah robotike in avtomatizacije.
Ključne tematike:

Kaj je digitalni dvojček? Zakaj je pomembno?
Zakaj integratorji robotov vlagajo v te tehnologije?

Kateri so nekateri izzivi, da bi to tehnologijo naredili lažjo za uporabo in bolj dostopno?

Poslovna konferenca z delegacijo iz Turčije
2023-03-14 10:00 - 17:00 | Gospodarska zbornica Slovenije, Dimičeva ulica 13, Ljubljana, 1000, Slovenia
Gospodarska zbornica Slovenije GZS in Grozd obrambne industrije Slovenije GOIS skupaj s partnerji organizirata v času od 13. do 15. marca 2023 povratni obisk turške delegacijeSAHA. V času obiska ste vljudno vabljeni na poslovno konferenco, ki se bo odvila 14.marca med 10. in 17. uro v prostorih Gospodarske zbornice.
V organizaciji turškega Odbora za ekonomske odnose s tujino (DEIK), Javne agencije SPIRITin GZS bo Slovenijo v 2023 obiskala poslovna delegacija iz Turčije. Pričakujejo obiskpribližno 20 predstavnikov turških podjetij iz različnih sektorjev. Gre za povratni obisk vpovezavi z izhodno delegacijo slovenskih podjetij v Ankaro in Istanbul, ki so jo izvedliavgusta 2022.
Ob tej priložnosti bo na GZS v torek, 14. marca 2023 organizirajo poslovno srečanje medturškimi in slovenskimi podjetji s poudarkom na bilateralnih razgovorih (B2B) medzainteresiranimi podjetji.

INTEGRADDE Final Event: The future of European Manufacturing
2023-03-14 09:30 - 13:30
V torek, 14. marca 2023 Projekt H2020 INTEGRADDE ima svoj zaključni dogodek v Bruslju (hibridni, format). Dogodek bo potekal od 9.30 do 14.30 v La Tricoterie. Dogodek podpirata European Factories of the Future Research Association (EFFRA) in European Association of the Machine Tool Industries and related Manufacturing Technologies (CECIMO).
Konferenca (ki bo vključevala različne razprave in kosilo za mreženje) bo združila oblikovalce politik na visoki ravni, industrijske akterje, raziskovalne ustanove in druge pomembne zainteresirane strani, da bi izmenjali mnenja o trenutno najbolj perečih vprašanjih, povezanih s 3D-tiskanjem v proizvodnem sektorju.
Dogodek bo ponudil prostor za mreženje podobno mislečih ljudi v predelovalni industriji, hkrati pa bo predstavil najnovejši napredek v aditivni proizvodnji, dosežke projekta in prihajajoče priložnosti preizkusa pred naložbo iz sorodnih projektov EU za tehnološke inovacije. Dogodek bo ponudil tudi pregled trenutne in prihodnje postavitve 3D-tiskanja z vidika nekaterih najbolj priznanih glasov v industriji.
Podroben dnevni red dogodka najdete tukaj>>.

SIQ usposabljanja v marcu
2023-03-13 - 2023-03-29
Slovenski institut za kakovost in meroslovje nudi aktualna znanja, izmenjavo izkušenj in strokovno podporo pri iskanju praktičnih rešitev iz delovnega okolja njihovih udeležencev. Z uveljavljenimi predavatelji ter mednarodnim povezovanjem ostajajo vodilni na področjih kakovosti in odličnosti.
Vljudno vas vabimo k udeležbi na spodaj navedenih usposabljanjih, ki bodo potekala v mesecu marcu 2023.
Za vsa izobraževanja velja popust za člane/nečlane:

člani, ki so imetniki SIQ certifikata 15% popust na kotizacijo,
člani, ki niso imetniki SIQ certifikata 5% popust na kotizacijo,

Popusti, odobreni s strani SIQ, se med seboj ne seštevajo. Popusti veljajo le za izobraževanja, ki trajajo vsaj 7 pedagoških ur.
Za dodatne informacije in prijavo sledite povezavam.

Intenzivno usposabljanje: VODJA VITKIH PROJEKTOV IZBOLJŠAV, pričetek 23. 03. 2023 Usposabljanje zaključite s predstavitvijo projektne naloge in prejmete naziv vodja vitkih projektov izboljšav.
Šola sodobnega voditeljstva, pričetek 28. 03. 2023 (1 dan)
Tečaj za notranje presojevalce sistema vodenja kakovosti v medicinskem laboratoriju SIST EN ISO 15189:2013, 13. – 14. 03. 2023
Tečaj za notranje presojevalce sistema vodenja kakovosti ISO 9001:2015, 15. – 16. 03. 2023
Tečaj za notranje presojevalce sistema upravljanja informacijske varnosti ISO/IEC 27001:2022, 22. – 23. 03. 2023
Pot do oznake CE, 29. 03. 2023 in 18. 04. 2023
Sistem upravljanja s premoženjem ISO 55001 – predstavitev in praktični napotki, 15. 03. 2023
Presoja procesa VDA 6.3 (4. izdaja, 2023), novosti in spremembe, 17. 03. 2023 NOVOST
Statistično obvladovanje procesov – SPC, 24. 03. 2023
Priprava kontrolnega plana – plan obvladovanja proizvodnje, 27. 03. 2023
Obvladovanje tveganj in register tveganj, 29. 03. 2023 in 14. 04. 2023

Vljudno vabljeni!

Brezplačni strokovni posvet - »Okoljski vidiki gradiv«
2023-03-10 10:00 - 12:00
SPIRIT Slovenija vas vabi, da se udeležite brezplačnega strokovnega posveta z naslovom: »Okoljski vidiki gradiv«, ki bo potekal v petek, 10. marca 2023, ob 10.00 uri v okviru sejma MEGRA in GREEN v Gornji Radgoni na Pomurskem sejmu (dvorana 1).

Datum: 10. marec 2023, ob 10.00 uri
Kraj: v okviru sejma MEGRA in GREEN v Gornji Radgoni na Pomurskem sejmu (dvorana 1)
SPIRIT Slovenija vas vabi, da se udeležite brezplačnega strokovnega posveta z naslovom: »Okoljski vidiki gradiv«, ki bo potekal v petek, 10. marca 2023, ob 10.00 uri v okviru sejma MEGRA in GREEN v Gornji Radgoni na Pomurskem sejmu (dvorana 1).
Program
Organizator posveta je Ministrstvo za gospodarstvo, turizem in šport – Direktorat za lesarstvo.
Moderator posveta: gospod Velislav Žvipelj, MGTŠ, Direktorat za lesarstvo
Prijava: Zaželena je predhodna prijava do 6. 3. 2023, ki pa ni obvezna, na e-naslov: franc.pohleven@bf.uni-lj.si.

Kako uspešna so slovenska podjetja v BigScience in kje so še priložnosti?
2023-03-10 09:00 - 12:30
Dogodek bo potekal v organizaciji Gospodarske zbornice Slovenije, Ministrstva za visoko šolstvo, znanost in inovacije in Ministrstva za gospodarstvo, turizem in šport.
Vabijo podjetja, ki že poslujete z znanstveno raziskovalnimi centri (npr. CERN, ESA, FAIR, itd), da izmenjate vaše izkušnje in navežete nove poslovne stike.
Vljudno vabljena pa tudi tista, ki imate interes za širitev poslovanja na nova področja in trge priložnosti, kot je v tem primeru BigScience. Organizatorji vam bomo podali izhodiščne informacije, odgovarjali na vaša vprašanja, v zadnjem delu pa bo priložnost za mreženje.

OKVIRNI PROGRAM DOGODKA:
9.00 – 9.15 Pozdravni nagovori treh organizatorjev dogodka
Predstavniki treh organizatorjev
9.15 – 9.25 Vstopne točke BigScience ali kdo je kdo
Center za mednarodno poslovanje na GZS
9.25 – 09.40 Kako vstopiti v CERN;
Samo Tuma, ILO CERN
09.40 – 10.00 Kako kupuje ESA;
Ministrstvo za gospodarstvo turizem in šport
10.00 – 10.20 Big Science je priložnost, ki jo z državo (p)odpira ScienceTech
Janko Burgar, predsednik sekcije ScienceTech na GZS
10.20 – 10.50 Kako dobro Slovenija posluje z BigScience?

Podjetje Particularis, d.o.o.
Podjetje 2

Q&A
10.50 – 12.30 Mreženje ob prigrizkih

PRIJAVE: sprejemamo izključno preko spodnjega elektronskega obrazca najkasneje do 9. marca 2023 do 9.00.

KOTIZACIJA: dogodek je brezplačen

ODJAVA: brezplačne odjave sprejemajo do 9. marca 2023 do 10.00. Ob morebitni neudeležbi brez pravočasne odjave vam GZS zaračuna 50,00 EUR (brez DDV) režijskih stroškov na udeleženca.

KONTAKT: vanja.bele@gzs.si

Manufacturing 2023: Driving Resiliency in the Face of Economic Hardship
2023-03-09 17:00 - 18:00
Strokovnjaki označujejo proizvodno okolje leta 2023 kot trojni pritisk na uspešnost: grozeče gospodarske težave, ki pritiskajo na njihov rezultat, konkurenčen trg za kvalificirane delavce in nepričakovane motnje v dobavnih verigah. V tem svetu proizvodna učinkovitost ni glavni cilj proizvajalcev – to je odpornost.
Potreba po obračanju in prilagajanju spremembam povpraševanja skupaj z nenehnimi, nepredvidljivimi motnjami še nikoli ni bila večja. Zato se predvideva, da bo leto 2023 prelomna točka za digitalno proizvodnjo.
S trojnim izzivom vsakega podjetja si ta želijo zgraditi agilno, povezano in sestavljivo tehnološko arhitekturo, ki jim bo pomagala povečati produktivnost, povečati donosnost naložbe in ostati odporna na neznano.
Lani smo spraševali, ali je MES še aktualen. Med tem spletnim seminarjem si bodo veterani industrije, podrobneje ogledali stanje proizvodnje in MES – ter kako rešitve zdržijo pred novimi izzivi.
Razpravljali bodo o:

Razumevanje novonastalega trojnega pritiska na zmogljivost in posledice za proizvodnjo
Za tiste, ki so se udeležili lanskoletnega priljubljenega spletnega seminarja »Ali je MES še vedno pomemben leta 2022«, si bomo ogledali, kako so se uresničile napovedi iz lanskega leta in kaj to pomeni za leto 2023
Napovedi za leto 2023: ključne temeljne spremembe v proizvodnji, ki bodo tu ostale
Kako krmariti skozi trojni izziv s pravim pristopom in digitalnimi orodji

Forum KADRI za Tovarne prihodnosti
2023-03-08 10:00 - 16:30 | Gospodarsko razstavišče v Ljubljani, Dunajska cesta 18, Ljubljana
V okviru sejma IFAM, ki bo potekal od 7-9. marca na Gospodarskem razstavišču v Ljubljani, bo SRIP ToP predstavili delo s področja Razvoja človeških virov, zato vabljeni, da se udeležite Foruma KADRI za Tovarne prihodnosti, dne 8. marca 2023 na Gospodarskem razstavišču s pričetkom ob 10.00.
Več podrobnosti >>

IFAM – INTRONIKA - ROBOTICS 2023
2023-03-07 08:00 - 2023-03-09 17:00 | Gospodarsko razstavišče v Ljubljani, Dunajska cesta 18, Ljubljana
Specializirani sejmi IFAM – INTRONIKA – ROBOTICS 2023 ponovno odpira svoja vrata. IFAM je edini B2B sejem za avtomatizacijo, mehatroniko, senzorsko tehniko in merilne tehnologije v Sloveniji in CEE regiji.
Sejem IFAM bo potekal od 7. do 9. marca 2023 na Gospodarskem razstavišču v Ljubljani. Na razstavnem prostoru bomo prisotni tudi SRIP Tovarne prihodnosti, skupaj z nekaterimi svojimi člani.
Vsi ostali člani SRIP ToP, ki se na razstavnem prostoru ne boste predstavili, ste lepo vabljeni, da se udeležite sejma kot obiskovalci. Za vse aktivne člane SRIP ToP nudimo brezplačno vstopnino na sejem.
Kako do brezplačne karte?
Za več informacij nam pišite na ctop@ijs.si

Global Industrie 2023
2023-03-07 - 2023-03-10
Od 7. do 10. marca 2023 bo Global Industrie postal največja razstava industrijskih inovacij v Franciji.
Prednostna naloga dogodka bo ponuditi konkretne odgovore na sodobne izzive, s katerimi se soočajo industrijski akterji, in bo pravo sredstvo za vedno bolj iznajdljiva prizadevanja proizvajalcev za boj proti krizi v Evropi.
Global Industrie 2023 je velik dogodek za konkretne rešitve in v času, ko se svet vsak dan sooča z novimi izzivi, so zavezani podpori proizvajalcem s ponudbo platforme in odra za predstavitev svojih rešitev.
Dnevni red za leto 2023 je v zaključku, zato ostanite z nami, če želite izvedeti nove podrobnosti.
Dodatne informacije in prijava >>

Deepening competencies in the EU - SKILLS on the AGENDA
2023-03-06 11:00 - 12:00
Slovensko gospodarsko in raziskovalno združenje (SBRA) vas v sodelovanju s predstavništvi raziskovalnih pisarn iz Cipra, Madžarske, Litve in Poljske vljudno vabi na spletni dogodek Deepening competencies in the EU – SKILLS on the AGENDA, ki bo 6. marca 2023, od 11.00 do 12.30.
Cilj spletnega dogodka je predstaviti aktivnosti EU na področju izboljšanja veščin. Pričeli bodo s predstavitvijo iniciative »Pakt za spretnosti«, ki je eden od vodilnih ukrepov Evropske agende za spretnosti ter predstavitvijo priložnosti za sodelovanje različnih organizacij. Pakt za spretnosti je prvi in najnovejši ukrep v novi pobudi »Skills Agenda for Europe«, njegov cilj pa je združiti javne in zasebne organizacije ter jih spodbuditi k konkretnim zavezam k izpopolnjevanju in usposabljanju odraslih.
Ker so spretnosti eden od gradnikov Nove evropske inovacijske agende, so povabili tudi Evropski inštitut za inovacije in tehnologijo (EIT), ki bo prispeval izvajanjem ciljev inovacijske agende s podporo razvoja visokotehnoloških talentov v obdobju treh let v vseh državah članicah, v višini enega milijona evrov.
Prosijo, da se na dogodek prijavite najkasneje do petka, 3. marca 2023 do 14.00.
Prijave na konferenco zbirajo na tej spletni strani, program konference pa je na voljo na tej povezavi.
Konferenca je brezplačna, potekala bo v angleškem jeziku.
Lepo vabljeni!

S povezovanjem in izkoriščanjem sinergij do inovativnih rešitev in sofinanciranih projektov
2023-03-01 13:00 - 17:00 | Institut “Jožef Stefan”, Jamova cesta 39, Ljubljana, 1000
SRIP Tovarne prihodnosti vabi na delavnico z naslovom “S povezovanjem in izkoriščanjem sinergij do inovativnih rešitev in sofinanciranih projektov”, ki bo potekala 1. marca od 13.00 do 15.00, na Institutu »Jožef Stefan«, Jamova 39, Ljubljana – Velika predavalnica.
Srečanje v obliki delavnice je namenjeno obdelavi tematike sofinanciranja razvojnih projektov. Na srečanju bomo predstavili možnosti pridobivanja projektov z mednarodnim sofinanciranjem, kako se prijaviti na projekte in kako organizirati konzorcije. Delavnica bo interaktivne narave z možnostjo pogovora ter iskanjem sinergij med udeleženci. Ob koncu dogodka sledi mreženje med udeleženci ob kavi.

Kako izboljšati varnost dobavne verige v praksi (Supply chain)
2023-02-24 09:00 - 15:00
Zaradi neobvladovanja tveganj v dobavni verigi lahko izgubite vašega strateškega partnerja. Ohranite ugled in mu dokažite, da vam lahko zaupa!
CILJ: IZBOLJŠAJTE VARNOST IN ODPORNOST DOBAVNE VERIGE.
Se tudi vi srečujete s tveganji kot so

zamude pri dobavah,
poškodovanje blaga ali osebja,
izginotje ali kraja blaga ter vstop ponaredkov,
odtujitev proizvodnih obratov ali transportnih sredstev s surovinami in osebjem vred,
krnitev integritete pošiljke z nameni tihotapljenja drugega blaga ali ljudi,
ponarejanje dokumentacije in informacij v informacijskih sistemih?

V organizacijah se nenehno soočate z izzivi zagotavljanja varnosti dobavne verige in izvajate ukrepe za obvladovanje s tem povezanih tveganj. Dandanes so tovrstni izzivi še veliko bolj očitni. V iskanju dobrih praks na tem področju se lahko naslonite tudi na najnovejšo izdajo mednarodnega standarda ISO 28000:2022 Varnost in odpornost – Sistemi za upravljanje varnosti – Zahteve. In nenazadnje je varnost dobavnih verig povezana tudi z zagotavljanjem primerne kibernetske varnosti.
Namen

učinkovitejše prepoznavanje groženj in ocenjevanje tveganj,
ciljano planiranje ukrepov za obvladovanje tveganj,
primere dobrih praks prenesti v kontekst vaše organizacije,
na podlagi obravnavanih primerov prepoznati priložnosti ter zasnovati strategije za njihovo izrabo,
izboljšati učinkovitost, varnost in odpornost dobavne verige,
ohranjati in razvijati verodostojnost in prepoznavnost lastne in partnerskih blagovnih znamk,
povečevati zaupanje zainteresiranih strani,
zadostiti specifičnim zahtevam kupcev in dobaviteljev glede upravljanja varnosti dobavnih verig, kot to na primer od svojih dobaviteljev zahtevajo globalni proizvajalci,
zagotavljati skladnost poslovanja z mednarodnimi in nacionalnimi predpisi.

Vsebina

Izhodišča upravljanja varnosti dobavni veriga
Zahteve predpisov glede upravljanja varnosti in odpornosti dobavnih verig
Procesi upravljanja varnosti in odpornosti dobavnih verig
Prepoznavanje groženj in ocenjevanje tveganj z uporabo referenčne metodologije – primeri in aktivno delo
Bistvene vhodne in izhodne dokumentirane informacije v procesu zagotavljanja varnosti in odpornosti dobavnih verig – primeri in aktivno delo
Primeri dobrih praks in njihova implementacija v kontekst izbrane (vaše) organizacije – primeri in aktivno delo
Integracija procesa upravljanja varnosti in odpornosti dobavnih verig v obstoječi sistem vodenja (ISO 9001, ISO 14001, ISO 45001, ISO 27001 …) – primeri in reševanje dilem organizacij udeležencev

Način dela

Praktična delavnica s kombinacijo predavanj,
obravnave praktičnih primerov,
izmenjave izkušenj in mnenj ter aktivnega dela na obravnavanih vsebinah z vidika prepoznavanja priložnosti in njihove uvedbe za izboljšanje sistema upravljanja varnosti in odpornosti v dobavni verigi.

Ciljna skupina

Pooblaščeni gospodarski subjekti – AEO (proizvajalci, izvozniki, ponudniki logističnih storitev – špediterji, prevozniki, imetniki skladišč, carinski zastopniki, in uvozniki),
vodstveni delavci,
vodje nabavnih oddelkov oziroma dobavnih verig,
osebje, odgovorno za (strateško) varnost poslovanja,
osebje, odgovorno za neprekinjeno poslovanje,
osebje, odgovorno za področje upravljanja tveganj,
osebje, odgovorno za logistiko, dobro distribucijsko prakso,
odgovorni za sisteme vodenja.

Dodatne informacije: Tanja Benček, telefon: (01) 5609 894, e-pošta: tanja.bencek@siq.si

IT/OT Convergence: Success Stories from Modern Manufacturers
2023-02-23 18:00 - 20:00
Vodje proizvodnje se soočajo z roki, meritvami kakovosti in ključnimi kazalniki učinkovitosti proizvodnje, zaradi katerih so odgovorni za vse v sklopu svojega delovanja. Ko se proizvodnja v organizaciji bolj povezuje z drugimi poslovnimi in organizacijskimi sistemi, se svet podatkov IT in OT zbližujeta.
Pridružite se na spletnemu seminarju in odkrijte sodobne primere, kako so različne industrijske organizacije dosegle prelomne izboljšave poslovanja in procesov s sprejetjem konvergence podatkovnih sistemov IT/OT. Udeležite se in poslušajte o:

Zgodbe o uspehu iz resničnega življenja številnih proizvajalcev
Tipični izzivi integracije podatkov in rešitve za proizvajalce
Kako ustvariti prebojne rezultate s konvergenco IT in OT, ne glede na velikost ali kompleksnost organizacije

Mehanizmi pomoči gospodarstvu za omilitev posledic energetske krize za 2023
2023-02-23 10:00 - 12:00
Slovenska podjetja se že dlje časa srečujejo z visokimi cenami energentov, nestabilnim poslovnim okoljem, veliko razliko v konkurenčnosti podjetij znotraj EU zaradi različnih pristopov k reševanju energetske krize ter s poslabšanjem gospodarske situacije.
Vlada je zato v drugi polovici decembra 2022 sprejela zakon za pomoč gospodarstvu, ki vključuje subvencioniranje visokih cen električne energije, zemeljskega plina in tehnološke pare, subvencioniranje dveh ukrepov za ohranjanje delovnih mest ter ukrepe za zagotavljanje likvidnosti podjetij. Sprejela je tudi Uredbo o določitvi cene električne energije za mikro, mala in srednja podjetja, s katero od 1. januarja do 30. junija 2023 določa cene za dobavo električne energije za ta podjetja.

9. februarja so na Gospodarski zbornici Slovenije že pripravili spletni dogodek na temo mehanizmov pomoči gospodarstvu za omilitev posledic energetske krize za 2023. Kot so napovedali, bodo dogodek ponovili še enkrat, ko bo zaživela tudi spletna aplikacija JRP za oddajo vlog po ZPGOPEK, ki jo bodo tudi predstavili.
Na spletnem dogodku v četrtek, 23. februarja, z začetkom ob 10. uri, vas bodo tako seznanili z vsebino in pogoji posameznih pomoči ter aplikacijo za oddajo vlog, z vami pa bodo predstavniki Ministrstva za gospodarstvo, turizem in šport ter SPIRIT-a, ki sta glavna akterja pri pridobivanju pomoči po zakonu. V drugem delu dogodka boste imeli priložnost tudi vprašati in izpostaviti tisto, kar vam je v zvezi s subvencijami in prijavami vlog najbolj nejasno.
Udeležba na spletnem dogodku je brezplačna. Vljudno vabljeni, da se pridružite.

Poslovno srečanje: Koraki do pametne tovarne
2023-02-22 08:30 - 12:00 | Gospodarska zbornica Slovenije, Dimičeva 13, Ljubljana, Dimičeva 13, Ljubljana, 1000
SRIP ToP v sodelovanju s skupino CADCAM Lab in podporo Kolektor Sisteh d.o.o., vabi na 2. poslovno srečanje z naslovom Koraki do pametne tovarne. Dogodek bo potekal dne 22. februarja 2023, med 8.30 in 12.00, v živo na lokaciji Gospodarske zbornice Slovenije (GZS), Dimičeva 13, Ljubljana.
Lepo vabljeni, da se udeležite drugega poslovnega srečanja v nizu. Tokrat bo ob koncu srečanja poleg mreženja na voljo tudi interaktivna delavnica z udeleženci, kjer boste pridobili izkušnje in primere dobrih praks na izpostavljenih primerih. Hkrati pa bodo na voljo strokovnjaki, katerim boste lahko zastavili konkretna vprašanja z namenom po aktivnem reševanju izzivov.
Tema dogodka bo zopet tovarne prihodnosti ter kako vam lahko digitalna preobrazba pomaga izboljšati operativne in poslovne kazalnike uspešnosti.
Z nami bodo strokovnjaki: Matej Golob (CorpoHub), Jasna Rihter (Datalab), Miha Trček (CADCAM Group), Marko Mandelj (Sinapro), Franc Žaberl (Fanuc), Miha Vedenik (Lean Rešitve), s katerimi se bo odvila razprava, ki bo odgovorila na vprašanja, kako se lahko tradicionalna proizvodnja preobrazi v pametno tovarno.
Dogodek je brezplačen, obvezna pa je predhodna prijava zaradi zagotovitve mest, ki so omejena. Prijave sprejemamo do 17. 2. 2023, preko SPLETNE PRIJAVNICE.
VABILO in PROGRAM >>

Prvo poslovno srečanje Koraki do pametne tovarne je potekalo septembra 2022. Nekaj utrinkov najdete na povezavi 👉 TUKAJ

CONTACT - Business Meetings 2023
2023-02-21 08:00 - 17:00
Mrežni partnerji iz Saške (Nemčija) v Enterprise Europe Network vas vabijo k udeležbi na 15. izvedbi posredniškega dogodka »CONTACT: Business Meetings« v okviru atraktivnega digitalnega sejemskega dvojca »Intec / Z connect« 8. marca 2023 od 10. do 17. ure, v Leipzigu.

Področja, ki jih sejem in paralelna individualna srečanja pokrivajo:

* Deli, komponente in moduli
* Spajanje, povezovanje in montaža
* Materiali in polizdelki
* Proizvodni procesi in tehnologije
* Električna/elektronska oprema
* Programska oprema, IT-rešitve
* Industrijske storitve
* Informacije, organizacija, svetovanje
* Stroji za oblikovanje pločevine
* Stiskalnice in tehnike oblikovanja
* Obdelovalni stroji; razrez, oblikovanje, erozija
* Natančna orodja, oprema, izdelava orodij in kalupov
* Površinska obdelava, laserska in varilna tehnologija
* Avtomatizirana proizvodnja in robotika
* Montaža in ravnanje z materiali
* Pogonska tehnika, procesna kontrola
* Merilni inženiring in zagotavljanje kakovosti
* Znanost, raziskave in razvoj

Ciljni sektorji:

Gradnja naprav, strojev in orodij
Konstrukcija avtomobilov in vozil
Elektronika/elektrotehnika
Tehnologija in predelava plastičnih mas
Medicinska tehnika, optika itd.

Zakaj sodelovati?
Z načrtovanimi poslovnimi srečanji stopite v stik s podjetji, ki iščejo nove stranke ter s kvalificiranimi dobavitelji in drugimi partnerji iz cele Evrope in širše.
Spoznajte ponudnike inovativnih tehnologij in inovativnih rešitev
Kontakt s potencialnimi partnerji za prihodnje sodelovanje pri raziskavah in razvoju.
Podpora tolmačev med sestanki (če je potrebno).

PRIJAVE:
Registracija je možna do 15. februarja 2023.

UDELEŽBA:
Udeležba je brezplačna.

POVEZAVA: https://contact2023.b2match.io/home
PRIPOROČILA ZA USPEŠNO NOVAČENJE POTENCIALNIH PARTNERJEV:
1. Registracija | do 15. februarja 2023
Od registracije do dogodka boste redno obveščeni po e-pošti z navodili, kaj morate narediti naslednje.
2. Ustvarite profil
Ustvarite močan profil, ki bo povečal vašo prepoznavnost pri drugih na tej platformi. Naj bo jasno in jedrnato. Vaš profil naj opisuje, kdo ste, kaj lahko ponudite potencialnim partnerjem in koga želite spoznati. Dober profil bo ustvaril znatno več srečanj. Ne pozabite, da bo vaš profil v živo in viden tudi po dogodku. (POZOR: če se boste vpisali z Google računom, bo vaš e-naslov imel domeno @gmail.com in ne tiste, ki jo običajno vaše podjetje uporablja.)
3. Rubrika »Marketplace« je bistvena!
Ne pozabite vpisati vaše ponudbe v to rubriko – to je filter, po katerem vas bodo najlažje našli.
4. Zahtevajte sestanke | 18. januar 2023 – 2. marec 2023
Bodite aktivni in odzivni. Prebrskajte po objavljenih profilih udeležencev in pošljite zahteve za sestanek tistim, ki jih želite srečati na dogodku. Če dodate smiselno pripombo, zakaj vas zanima srečanje, boste povečali možnost, da bo vaša zahteva sprejeta. Sprejete zahteve za sestanek bodo samodejno načrtovane.
5. Vzpostavite povezave | 3. marec 2023
Nekaj ​​dni pred dogodkom boste prejeli e-poštno sporočilo s podrobnim urnikom srečanja.
Dnevni red sestanka lahko preverite tudi na spletu ali prek aplikacije b2match.
Kontakt: Vanja Bele, vanja.bele@gzs.si, 01 5898 113

AMULET Info Day and Matchmaking Platform
2023-02-20 10:00 - 12:00
Vabimo vas na informativni dogodek in priložnost za mreženje v okviru drugega javnega razpisa, ki ga začenja projekt Advanced Materials & Manufacturing United for Lightweight (AMULET) in bo potekal 20. feburarja 2023 s pričetkom ob 10. uri.
PRIJAVA NA DOGODEK >>
Kdo se lahko prijavi?
Iščemo majhen konzorcij največ 3 MSP, ki jih zanima znižanje emisij CO2 in so pripravljeni inovirati nove lahke industrijske vrednostne verige v avtomobilskem, vesoljskem in aeronavtičnem, energetskem in gradbenem sektorju. AMULET bo identificiral trenutne sektorske izzive glede na vrsto naprednega materiala (v skladu s strategijo pametne specializacije raziskav in inovacij RIS3).
Kakšne so prednosti?
Izbrani konzorcij bo prejel do 120.000 € (60.000 € za MSP) + financiranje in podporo za poslovno usposabljanje.
Informacije lahko delite z institucijami ter malimi in srednje velikimi podjetji v vaši mreži, za katere menite, da bi jih razpis lahko zanimal.
Več o razpisu na povezavi 👉 TUKAJ>>

Šola kakovosti
2023-02-20 09:00 - 15:00
Dejstvo je, da se svet zelo spreminja, in to z veliko hitrostjo. To za poslovni svet pomeni močno potrebo po sistemskem pristopu za prepoznavanje teh spremembe, njihovo obravnavo skozi prizmo potencialnih tveganj ali priložnosti ter čim bolj obvladovano uveljavljanje v neposrednem delovanju. Danes govorimo o Industriji 4.0., ki z zornega kota razmaha avtomatizacije ter robotizacije in prenosa podatkov v proizvodnih tehnologijah postavlja tudi pristope h kakovosti pred zahtevne izzive. Zato v Šoli kakovosti nagovarjamo tiste aktualne tematike, s katerimi želimo posamezne udeležence v največji možni meri usposobiti za soočanje s temi izzivi.
Šola kakovosti je desetdnevno intenzivno usposabljanje, ki se zaključi v obdobju petih mesecev. Namenjena je tistim, ki se pripravljate na prve korake pri vodenju kakovosti, kot tudi tistim, ki že imate tovrstne izkušnje in želite svoje kompetence in veščine še nadgraditi.
Usposabljanje je individualno naravnano. Udeleženci skupaj obiskujete pet obveznih vsebin, ostale tri vsebine pa si vsak posameznik izbere na osnovi svojega področja zanimanja. Šolo zaključite s predstavitvijo rešitve iz svojega delovnega okolja v obliki projektne naloge.
Šolo kakovosti priporočamo ker

omogoča pridobitev celovitejšega znanja s področja sistemov vodenja v času digitalnih transformacij procesov,
omogoča izmenjavo mnenj, izkušenj in primerov dobre prakse,
omogoča vsebinsko in časovno prilagoditev usposabljanja v okviru izbranih vsebin,
jo vodijo uveljavljeni predavatelji z bogatimi praktičnimi izkušnjami,
je zagotovljeno mentorstvo pri izdelavi projektne naloge, ki predstavlja rešitev konkretnega izziva iz vašega delovnega okolja.

NAMEN ŠOLE
V okviru Šole kakovosti boste na celovit in iz različnih zornih kotov obravnavan način spoznali osnovne principe ter prednosti sistema vodenja kakovosti, pomen procesnega pristopa, preventivno delovanje ter korektivno ukrepanje v procesu nenehnega izboljševanja v organizaciji, kako reševati probleme s pomočjo osnovnih orodij kakovosti ter pridobili ostala potrebna znanja za učinkovito vzpostavljanje, vzdrževanje in izboljševanje sistema vodenja kakovosti.
Prednost udeležbe na usposabljanjih Šole kakovosti je tudi izmenjava mnenj in izkušenj s področja sistemov vodenja kakovosti z udeleženci iz drugih organizacij.
Z uspešno predstavitvijo projektne naloge boste ob zaključku programa pridobili naziva SKRBNIK SISTEMA VODENJA KAKOVOSTI in Quality Management Representative.
Program vključuje potrebna znanja in sodobne pristope za uspešno/učinkovito vodenje sistema vodenja (kakovosti) v dobi nenehnih sprememb/digitalni dobi.
PROGRAM ŠOLE
OBVEZNE VSEBINE – 5 izobraževalnih dni (od 9. do 15. ure):

SISTEMI VODENJA – NJIHOVA VLOGA V IZZIVIH PRIHODNOSTI (Anton Petrič), 20. februar 2023
MANAGEMENT POSLOVNIH PROCESOV – OD RAZUMEVANJA PROCESNE USMERJENOSTI DO IZBOLJŠEVANJA PROCESOV (mag. Rajko Novak), 28. februar 2023
REŠEVANJE PROBLEMOV Z UPORABO OSNOVNIH ORODIJ KAKOVOSTI (Anton Petrič), 27. marec 2023
KOMUNIKACIJA IN VODENJE SPREMEMB – OD NALOG K ZAVZETOSTI (mag. Edita Krajnović), 12. april 2023
CILJI IN KAZALNIKI PROCESOV – ZAKAJ JE MERJENJE TAKO POMEMBNO? (mag. Rajko Novak), 21. april 2023

Vsi udeleženci šole brezplačno prejmete knjižico, Pocesni pristop in zahteve standardov za sisteme vodenja.
– IZBIRNE VSEBINE – 3 izobraževalni dnevi po vaši izbiri
Priprava individualnega programa usposabljanja, kar pomeni, da si boste glede na potrebe, želje, predznanje in časovno razpoložljivost po posvetu z nami izbrali 3 izobraževalne dni iz naše ponudbe izobraževanj.
Opomba: V primeru izbire Tečajev za vodilne presojevalce, usposabljanj za skrbnike sistemov in licenčnih usposabljanj je potrebno doplačilo.
– IZDELAVA in PREDSTAVITEV PROJEKTNE NALOGE – 2 izobraževalna dneva
• S pomočjo mentorja boste pripravili projektno nalogo s svojega področja dela. Cilj izdelave projektne naloge je dodati vaši organizaciji dodano vrednost v obliki rešitve posameznega problema/izziva organizacije.
• Na zadnjem srečanju bodo vsi udeleženci Šole kakovosti predstavili projektne naloge.
Z uspešno predstavitvijo projektne naloge boste ob zaključku programa pridobili naziv Skrbnik sistema vodenja kakovosti ter Quality Management Representative.
Strokovni vodja NOVE Šole kakovosti: Anton Petrič.
Več o vtisih udeležencev preteklih izvedb šole najdete tukaj.
Investicija v 10-dnevno usposabljanje.
1.352,00 EUR + 22% DDV (20 % popust), če se na šolo prijavita 2 ali več oseb iz iste organizacije;
1.521,00 EUR + 22% DDV (10 % popust), če ima organizacija SIQ certifikat za sisteme vodenja;
1.690,00 EUR + 22% DDV za vse ostale prijave.
Popusti se med seboj ne seštevajo.
Možna je tudi prijava na posamezne delavnice v sklopu Šole kakovosti.
Ob prijavi na Šolo kakovosti poravnate 40 % kotizacije, ki je pogoj za zagotovitev mesta na šoli, ostalo pred zaključkom šole (pred zadnjim dnem oz. pred datumom zagovora ali predstavitve projektne naloge), na poslovni račun SIQ, Mašera-Spacićeva ulica 10, Ljubljana, NLB, številka 02922-0012897988; pri tem se sklicujte na oznako 9100. Naša ID številka za DDV je SI23509678.
Kotizacija vključuje:

pripravo in izvedbo šole,
pripravo in izvedbo gradiva,
mentorstvo pri izdelavi projektne naloge,
potrdilo o uspešno zaključeni šoli.

Več o splošnih pogojih na www.znanje.siq.si

Dan industrijske kibernetske varnosti
2023-02-16 08:30 - 12:30 | Radisson Blu, BTC, Bratislavska cesta 8, Ljubljana, 1000, Slovenija
Zaščitite znanje, izkušnje in produktivnost

Vse večja povezanost poslovnih (IT) in proizvodnih (OT) sistemov in uporaba interneta stvari (IIoT) prinašata industrijskim podjetjem številne koristi, hkrati pa se morajo zavedati vse večjih kibernetskih groženj in s tem povezanih tveganj. Samo s celostnim pristopom k industrijski kibernetski varnosti lahko podjetja zagotovijo učinkovito zaščito proizvodnih sistemov in tovarn.
Pridružite se na Siemensovem Dnevu industrijske kibernetske varnosti in izvedite več!
Dodatne informacije in program dogodka >>
